Violonistul olandez André Rieu a ajuns la București sâmbătă pentru a aprinde lumânări și a depune flori în fața clubului Colectiv.

Timp de aproximativ o jumătate de oră, André Rieu a stat între oameni, a îngenuncheat și s-a rugat împreună cu ei.

„Am fost profund șocat la auzul veștii tragice despre ceea ce s-a întâmplat în București. Simt durerea voastră în inimă și împărtășesc un profund regret. Condoleanțele mele se îndreaptă astăzi către românii care și-au pierdut viața și către familiile acestora, și doresc o recuperare rapidă pentru cei răniți”, a declarat André Rieu.

În iulie 2015, André Rieu și a lui Johann Strauss Orchestra au susținut șapte concerte în Piața Constituției în fața unui public de mai mult de 85.000 de persoane. A fost prima dată când artistul a concertat în România. Profund impresionat de știrea dureroasă, André Rieu a decis ca toate profiturile aferente DVD-lui „André Rieu – Live în București”, care va fi lansat la sfârșitul lunii noiembrie, să fie donate victimelor pentru a ajută răniții și a sprijini recuperarea lor.